wickkiey/tamil-wikipedia-chunked huggingface dataset:
# செங்குதக் கொண்டைக்குருவி

## செங்குதக் கொண்டைக்குருவி

### பரம்பல்

இந்தியா முழுவதிலும் காணப்படும் பறவை. தெற்காசியாவில் இந்தியாவில் தொடங்கி இலங்கை, கிழக்கில் மியான்மர், தென்மேற்கு சீனா வரையில் இதன் பரவல் நெடுந்துள்ளது; இப்பகுதிகளில் இது உள்ளூர்ப் பறவையாகக் கருதப்படுகிறது. மேலும், பிஜி, சமோவா, டோங்கா, ஹவாய், துபாய், ஐக்கிய அரபு அமீரகம், நியூசிலாந்து ஆகிய நாடுகளிலும் (தீவுகளிலும்) *சின்னான்* அறிமுகப்படுத்தப்பட்டு இப்போது நன்கு வேரூன்றி விட்டது.
# செங்குதக் கொண்டைக்குருவி

## செங்குதக் கொண்டைக்குருவி

### இந்தியாவில் காணப்படும் பலவிதச் சின்னான்கள்

- முதன்மை வகை (*Pycnonotus cafer*) தென்னிந்தியாவில் காணப்படுவது.
- மேற்குப்பகுதியில் (காஷ்மீர் தொடங்கி பாகிஸ்தானின் கோகாட் மாவட்டம் வழியாக உப்பு மலைத்தொடர் ஊடாக, உத்தராகண்டின் குமவோன் வரை) காணப்படுவது *P. C. intermedius* வகையாகும்.
- இமயமலைப் பகுதியான கிழக்கு நேப்பாளம் தொடங்கி அசாம் வரை காணப்படுவது *P. C. bengalensis * வகை.
- இப்பகுதிகளுக்குத் தெற்கே அகமதுநகர் வரை காணப்படுவது *P. C. pallidus * வகை; கிழக்குப் பகுதியில் காணப்படுவது *P. C. saturatus * வகை.
# கொண்டைக்குருவி

**கொன்டைக்குருவி** (*bulbul*) *பைக்னோனோடிடே* குடும்பத்தைச் சேர்ந்த நடுத்தர அளவிலான, பாடும் பறவைகளின் வரிசையில் உள்ள ஓர் குருவி இனத்தைச் சேர்ந்த பறவையாகும். இந்த வன உயிரினங்கள் பச்சைக் கொண்டைக்குருவி, பழுப்புக் கொண்டைக்குருவி, இலைவிரும்பி, அல்லது முள்முடிக்குருவி ஆகியவை இவ்வினத்தால் அறியப்படுகின்றன. இப்பறவைக் குடும்பம் ஆப்பிரிக்காவின் பெரும்பகுதி, மத்திய கிழக்கு, வெப்பமண்டல ஆசியாவிலிருந்து இந்தோனேசியா முதல் வடக்கே ஜப்பான் வரை பரவியுள்ளன. இந்தியப் பெருங்கடலின் வெப்பமண்டல தீவுகளில் ஒரு சில தீவு இனங்கள் காணப்படுகின்றன. 27 பேரினங்களில் 150 இற்கும் மேற்பட்ட இனங்கள் உள்ளன. இவற்றில் வெவ்வேறு வகையான பல்வேறு இனங்கள் பரவலான வாழ்விடங்களில் காணப்படுகின்றன. ஆப்பிரிக்க இனங்கள் பெரும்பாலும் மழைக்காடுகளில் காணப்படுகின்றன. ஆசியாவில் மழைக்காடு இனங்கள் அரிதானவை. இருப்பினும், ஆசியக் கொண்டைக் குருவிகள் அதிகமாக திறந்த பகுதிகளையே விரும்புகின்றன.
# கொண்டைக்குருவி

## வகைபிரித்தல் மற்றும் முறை

### சொற்பிறப்பு

புல்புல் என்ற சொல், இராப்பாடி எனப்பொருள்படும் பாரசீக அல்லது அரபு (بلبل), மொழியிலிருந்து பெறப்பட்டதாகும். ஆனால் ஆங்கிலத்தில், புல்புல் என்பது வேறுபட்ட குடும்பத்தைச் சேர்ந்த பாடும் பறவைகளைக் குறிக்கிறது.
# கொண்டைக்குருவி

## வகைபிரித்தல் மற்றும் முறை

### வகைப்பாடு

இந்த இனங்களின் குணவியல் வகைகளின் படி ( (Delacour, 1943). பாரம்பரியமாக இவைகள் பைக்னோனோடஸ், பைலாஸ்ட்ரெபஸ், கிரினிகர், குளோரோசிக்லா என்ற நான்கு குழுக்களாக,ப் பிரிப்பதே மரபாக இருந்து வந்தது. இருப்பினும், மிகச் சமீபத்திய பகுப்பாய்வுகள் இந்த ஏற்பாடு தவறான பண்புகளின் விளக்கத்தை அடிப்படையாகக் கொண்டது என்பது நிரூபித்தன..  
நிறப்புரி பி டி.என்.ஏ. வரன்முறையிடலில் இழைமணிகளின் டி ஆக்சி-ரைபோநியூக்லியிக் காடி<nowiki/>யினை ஒப்பீடு செய்கையில் ஐந்து இனங்களில் பைலாஸ்ட்ரெபஸ் என்ற இனம் கொண்டைக்குருவி வகையைச் சேர்ந்தவை இல்லை என்று கண்டறியப்பட்டுள்ளது.  
ஆனால் மடகாஸ்கரில் இதற்குப்பதிலாகப் பாடும் பறவைகள் புதிரான குழு ஒன்று கண்டறியப்பட்டு இப்போதைக்கு இவை பொதுவாக மலகாசி வார்ப்ளர்கள் எனக் குறிப்பிடப்படுகின்றன. இதேபோல், டி.என்.ஏ nDNA RAG1 மற்ரும் RAG2 மரபணுக்கள் வரிசைமுறை பகுப்பாய்வு (பெர்ஸ்ஃபோர்டு *மற்றும் பலர்.,* 2005) நிக்கேட்டர் என்ற இனம் கொன்டைக்குருவிகள் இனத்தைச் சேர்ந்தவை இல்லை என்று கூறுகிறது. பழைய ஏற்பாடுகள் உயிர் புவியியலை கணக்கில் எடுத்துக்கொள்ளத் தவறிவிட்டது என்று, கிரினிகர் இனத்தை ஆப்பிரிக்கப் பரம்பரை என்றும் ஆசியப் பரம்பரை என்றும் பிரிக்கவேண்டும் என்றும் விளக்கிய பாஸ்கெட் மற்றும் பலர் மேற்கொண்ட ஆய்வால்(2001) சுட்டிக்காட்டப்பட்டது.  
ஒரு என்.டி.என்.ஏ மற்றும் 2 எம்.டி.டி.என்.ஏ காட்சிகளின் பகுப்பாய்வைப் பயன்படுத்தி, மொய்ல் & மார்க்ஸ் (2006) என்பவர்கள், செய்த ஆய்வுகளின்படி ஆசிய இனங்களும், பச்சைக் கொண்டைக்குருவிகள் மற்றும் முள்மயிர்க் குருவிகளின் ஒரு ஆப்பிரிக்க இனங்களுள் தங்க பச்சைக் கொண்டைக்குருவி மிகவும் தனித்துவமானதாகக் காணப்படுகிறது. மேலும் இவை தானாகவே ஒரு சொந்தக் குழுவை உருவாக்குவது கண்டறியப்பட்டது. இவற்றின் சில வகைப்பாடுகள் ஒற்றைத் தொகுதியில் இல்லை. மேலும் இந்த பேரின வகைகளுக்குள் உறவுகளைத் தீர்மானிப்பதில் மேலும் விரிவான கூடுதல் ஆய்வுகள் தேவையாக உள்ளன.
# கொண்டைக்குருவி

## வகைபிரித்தல் மற்றும் முறை

### முறையான பட்டியல்

தற்போது, 27 இனங்கள் அங்கீகரிக்கப்பட்டுள்ளன:  
கொண்டைக்குருவிகள் குறுகிய கழுத்து கொண்ட மெல்லிய பாடும் பறவைகள் ஆகும். இவற்றின் வால்கள் நீளமாகவும், இறக்கைகள் குறுகியதாகவும் வட்டமாகவும் இருக்கும். ஏறக்குறைய அனைத்து உயிரினங்களிலும் அலகு சற்று நீளமானதாகவும் இறுதியில் சற்று வளைந்தும் காணப்படும். இந்த அலகுகளின் நீலங்கள் பல இனங்களில் வேறுபட்டுக் காணப்படுகின்றன. மிகச்சிறிய பச்சைக் கொண்டைக்குருவியில் அலகு 13 செ.மீ நீளமாகவும் வைக்கோற்தலை கொண்டைக்குருவியின் அலகு 29 செ.மீ வரையானதாகவும் வேறுபடுகின்றன &nbsp; ஒட்டுமொத்தமாக பாலினங்களில் வேறுபாடில்லாமல் ஒரே மாதிரியாக இருக்கின்றன, இருப்பினும் பெண் குருவிகள் சற்று சிறியவனவாகக் காணப்படுகின்றன. ஒரு சில உயிரினங்களில் வேறுபாடுகள் மிகப் பெரியவையாக உள்ளன. அவைகள் செயல்பாட்டு ரீதியாக வேறுபட்ட இனங்கள் என்று விவரிக்கப்பட்டுள்ளன. சில இனங்களின் மென்மையான தழும்புகள் மஞ்சள், சிவப்பு அல்லது ஆரஞ்சு துவாரங்கள், கன்னங்கள், தொண்டை அல்லது சூப்பர்சிலியா ஆகியவற்றுடன் வண்ணமயமானவையாக உள்ளன. ஆனால் இவற்றில் பெரும்பாலானவை மந்தமானவை. இவை ஒரே சீராக ஆலிவ்-பழுப்பு நிறத்தில் இருந்து கருப்பு நிறத்தில் இருக்கும். மந்தமான நிற கண்கள் கொண்ட இனங்கள் பெரும்பாலும் கண்களின் ்கீழே வளையங்களைக் கொண்டவையாக உள்ளன. சிலவற்றில் மிகவும் தனித்துவமான முகடுகள் உள்ளன.கொண்டைக் குருவிகள் பெரும்பாகும் மிகவும் அதிகசத்தத்துடன் குரல் எழுப்பக்கூடியவை. பெரும்பாலான இனங்களின் அழைப்புகள் உடைந்த அல்லது கரகரப்பானவை என விவரிக்கப்படுகின்றன. ஒரு எழுத்தாளர் பழுப்புக் காது கொன்டைக்குருவி பாடும் பாடலானது 'எந்தவொரு பறவையை விடவும் மிகவும் நாராசமான சத்தம்" என்று விவரித்த்துள்ளார்.
# பெருங்காஞ்சி

**பெருங்காஞ்சி** என்பது புறநானூற்றுப் பாடல்களுக்குத் திணை-துறை வகுத்தோர் குறிப்பிட்டுக் காட்டிய துறைகளில் ஒன்று.
# பெருங்காஞ்சி

## பாடலகள்

புறநானூற்றில் வரும் 194, 357, 359, 360, 362, 363, 364, 365, 366 எண் கொண்ட ஒன்பது பாடல்கள் பெருங்காஞ்சி என்னும் துறையைச் சேர்ந்தவை
.
# பெருங்காஞ்சி

## தொல்காப்பியர்

தொல்காப்பியர் இதனைத் தனியாகக் குறிப்பிடவில்லை. 'காஞ்சி தானே பெருந்திணைப் புறனே' என்று குறிப்பிட்டுவிட்டுக், காஞ்சித் திணைக்கு விளக்கம் தருகையில் காஞ்சித் திணை என்பது நிலையில்லாத
உலகைப்பற்றிப் பேசுவது என்கிறார். (தொல்காப்பியம் 1024)
# பெருங்காஞ்சி

## புறப்பொருள் வெண்பா மாலை

ஐயனாரிதனார் தாம் இயற்றிய புறப்பொருள் வெண்பாமாலை என்னும் நூலில் காஞ்சித்திணைக்கு என்று ஒரு படலம் அமைத்துள்ளார். அதில் வரும் துறைகள் என்று 22 குறிப்பிடுகிறார். அவற்றுள் ஒன்று 'பெருங்காஞ்சி'.  
மறவர் தம் தம் ஆற்றலைப் போர்ப்படைக்கு நடுவில் வெளிப்படுத்துவது பெருங்காஞ்சி என்று இந்நூல் தெரிவிக்கிறது. இதனை விளக்கும் வெண்பா மறவனின் ஆற்றலைக் கண்டு யானைப்படை கதிர் அறுத்த தினைத்தட்டை போல் நின்றன என்று குறிப்பிடுகிறது.  
தொல்காப்பியக் கருத்தைத் தழுவிப் பொதுவியல் என்னும் என்னும் பகுதியில் **காஞ்சிப் பொதுவியல் பால்** என்னும் விதியை வகுத்துக்கொண்டு ஆறு துறைகளைப் புறப்பொருள் வெண்பாமாலை குறிப்பிடுகிறது. இவற்றில் ஒன்றாக வரும் பெருங்காஞ்சி என்னும் துறையானது நில உலகில் நிலையாமையைக் கூறுவது என விளக்கம் கூறுகிறது.  
காஞ்சித் திணையில் வரும் பெருங்காஞ்சித் துறையில் அரசன் பெயர் குறிப்பிடப்பட்டிருக்கும். பொதுவியலில் வரும் இதே பெயர் கொண்ட துறையில் யாருடைய பெயரும் குறிப்பிடப்பட்டிருக்காது.
# பெருங்காஞ்சி

## அடிப்படை

தொல்காப்பியர் இந்தத் துறையைப் பெயரிட்டுக் காட்டவில்லை. புறநானூற்றைத் தொகுத்தவர் இந்தத் துறையைப் பெயரிட்டுக் காட்டியுள்ளார். இதனைப் பின்பற்றி ஐயனாரிதனார் துறைப்பெயர் காட்டியுள்ளார். பன்னிரு படலம் என்னும் நூல் மறைந்துபோன தமிழ் நூல்களில் ஒன்று. இந்த நூலை அடிப்படையாகக் கொண்டு புறநானூற்றைத் தொகுத்தவர் இந்த ஒன்பது பாடல்களுக்குப் பெருங்காஞ்சி என்னும் பெயரைச் சூட்டினார் எனத் தெரியவருகிறது.
# விஸ்லவா சிம்போர்ஸ்கா

**விஸ்வாவா சிம்போர்ஸ்கா** (, சூலை 2, 1923) போலந்து – பெப்ரவரி 1, 2012) நாட்டைச் சேர்ந்த கவிஞர், கட்டுரையாளர் மற்றும் மொழிபெயர்ப்பாளர் ஆவார். அவருடைய பெரும்பாலான கவிதைகள் போர் மற்றும் தீவிரவாதத்தை மையக் கருத்தாகக் கொண்டவை. போலந்து நாட்டில் அவருடைய புத்தகங்கள் முதன்மையான உரைநடை எழுத்தாளர்களின் புத்தகங்களை விட அதிகம் விற்பனை ஆகின்றன. அவர் தனது "சிலருக்கு கவிதை பிடிக்கும்" என்ற கவிதையில் ஓர் ஆயிரத்தில் மிஞ்சிப் போனால் இருவருக்கே கலைகளின் மீது ஆர்வம் இருக்கும் என வருணித்துள்ளார். சிம்போர்ஸ்கா 1996-ஆம் ஆண்டிற்கான இலக்கிய நோபல் பரிசை வென்றவர் ஆவார். நோபல் குழு, "இவரது கவிதைகள் மிகவும் நுணுக்கமாக மனித வாழ்வையும் இயற்கையையும் சித்தரிக்கின்றன" என்று புகழ்ந்தது.  
விஸ்வாவா சிம்போர்ஸ்கா மிகவும் குறைவான கவிதைகளையே, ஏறக்குறைய 250, எழுதியுள்ளார். இவர் மிகவும் எளிமையானவர் என்றும் கூறப்படுகிறார். பன்னெடுங்காலமாக தமது கலையுலக சமகாலத்தாவர்களார்களால் கொண்டாடப்படுகிறார். மேலும் இவரது கவிதைகளுக்கு *சிபிக்நியூ பிரைசுனர்* இசையமைத்துள்ளார். 1996-ல் நோபெல் பரிசு பெற்ற பின்னர் உலக அளவில் அறியப்பட்ட எழுத்தாளரானார். இவரது கவிதைகள் ஐரோப்பிய மொழிகள் பலவற்றில் மட்டுமல்லாது, அராபிக், எபிரேயம், சப்பானியம், சீனம் போன்ற மொழிகளிலும் பெயர்க்கப்பட்டுள்ளது.
# இலகு தொடருந்துச் சேவை (ஹொங்கொங்)

மற்றும் சுன் மூன் மாவட்டம் ஆகிய பகுதிகளில் மட்டும் ஓடும் இலகு தொடருந்தின் காட்சி]]
**இலகு தொடருந்துச் சேவை** (Light Rail (MTR)) அல்லது Light Rail Transit (LRT) **LRT** என்பது இலகு தொடருந்து ஹொங்கொங், புதிய கட்டுப்பாட்டகம் நிலப்பரப்பில் யுன் லோங் மாவட்டம் மற்றும் சுன் மூன் மாவட்டம் ஆகிய இரண்டு மாவட்டங்களில் மட்டும் ஓடும் ஒரு வகை சிறிய (இரண்டு பெட்டிகளை மட்டுமே கொண்ட) தொடருந்து சேவையாகும். இதனை "இலகு தொடருந்து சேவை" என்று அழைக்கப்படுகின்றது. இந்த தொடருந்து சேவை முன்னர் கவுலூன் - கெண்டன் தொடருந்து நிறுவனத்திற்கு சொந்தமானதாகும். இதனை எம்.டி.ஆர் தொடருந்துச் சேவை நிறுவனம் வாங்கியதன் பின்னர் தற்போது இதனை **எம்டிஆர் இலகு தொடருந்து** (MTR Light Rail) என்றும் அழைக்கப்படுகின்றது. இது தற்போது 36.2 கிலோ மீட்டர் தூரங்களைக் கொண்ட வலைப்பின்னலாக இயங்குகிறது. இந்த வலைப்பின்னல் தண்டவாளத்தின் நீளம் 1435 மீ ஆகும்.
# இலகு தொடருந்துச் சேவை (ஹொங்கொங்)

## வரலாறு

ஹொங்கொங் பிரித்தானியர் ஆட்சியில் இருந்தக் காலத்தில் 1988 செப்டம்பர் 18 ஆம் திகதி இந்த இலகு தொடருந்து சேவை அறிமுகமானது. இந்த இலகு தொடருந்துச் சேவை 68 நிலையங்களை கொண்டது.
# தந்துமாறன்

**தந்துமாறன்** சங்ககாலப் பாண்டிய மன்னர்களில் ஒருவன்.  
புறநானூறு 360 எண்ணுள்ள பாடல் இவனைப் பாடியது. புலவர் சங்கவருணர் என்னும் நாகரியர் இவனைப் பாடியுள்ளார்.  
புறநானூற்றைத் தொகுத்தவர் இந்தப் பாடலுக்குத் தந்துள்ள அடிக்குறிப்பு 'தந்துமாறனைப் பாடியது' என்று குறிப்பிடுகிறது. பாடலில் இந்த அரசனின் பெயர் இல்லை. எனினும் 'பெரும கேண்மதி!' என்று வருகிறது. இது இந்தப் பாண்டியனை விளித்த மொழி என அறிதல் வேண்டும்.  
இவன் தன்னைப்பற்றியும், தன் வாழ்க்கைப் பெருமிதம் பற்றியும் எண்ணி இறுமாந்திருந்தான். உலகின் நிலையாமை பற்றியும், உலக வாழ்க்கையின் நிலையில்லாத் தன்மை பற்றியும் புலவர் இந்தப் பாடலில் அரசனுக்கு எடுத்துரைத்தார். பாண்டியனின் இறுமாப்பு மறைந்தது.  
சந்துமாறன் சில நாள் ஒழுக்கம் தவறி வாழ்ந்தான் போலும். அத்துடன் தன்னை நாடி வந்தவர்களிடம் ஏதோ எதிர்பார்த்தான் போலும். அதனால் புலவர் அவனை வேண்டிக்கொள்கிறார்.
- தந்துமாறனை வேண்டுதல்
:* எந்த நாளும் நீ ஒழுக்கம் தவறக் கூடாது.
:* உன்னை நச்சி வருபவர் கையிலிருந்து நீ எதனையும் எதிர்பார்க்கக் கூடாது.
# படைத்துறை வானூர்தித் தளம்

airbase of the Luftwaffe, Germany.]]
**படைத்துறை வானூர்தித் தளம்** என்பது படைத்துறை வானூர்திகளுக்கான ஒரு நிலையமாகவும் அவற்றுக்கான துணை வசதிகளை வழங்குவதற்கானதுமான ஒரு வானூர்தித் தளம் ஆகும். இவை பொதுமக்களுக்கான வானூர்தி நிலையங்களிலிருந்து வேறுபட்டவை. படைத்துறை வானூர்தித் தளங்கள் பெருமளைவிலான பயணிகள் வந்து போவதற்கான வசதிகளைக் கொண்டிருப்பதில்லை. அத்துடன், சரக்குகளைக் கையாள்வதற்கான சுங்கத்துறை வசதிகளும், குடிவரவு, குடியகல்வுத்துறைக்கான வசதிகளும் இங்கே இருப்பதில்லை. சில இடங்களில் பொதுமக்களுக்கான வானூர்தி நிலையமும், படைத்துறை வானூர்தித் தளமும் ஒன்றாக இருப்பது உண்டு. எனினும், படைத்துறை வானூர்திகளுக்குப் பெருமளவுக்கு வேறுபடுகின்ற துணை வசதிகள் தேவை. அத்தோடு, ஆயுதச் சட்டங்களோடு தொடர்புடைய வான் பயணப் பாதுகாப்புக் கருதிப் பொது மக்கள் வானூர்தி நிலையங்கள் தனியாக இருக்க வேண்டியதும் அவசியம் ஆகிறது.
# சத்திநாதனார்

**சத்திநாதனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் உள்ளது. அது குறுந்தொகை 119 எண்ணுள்ள பாடல்.
- பாடல் சொல்லும் செய்தி
:தலைவி தன்னை வருத்தியது எப்படி என்பதைத் தலைவன் தன் பாங்கனிடம் சொல்கிறான்.  
சிறிய பாப்புக் குட்டி பெரிய காட்டு யானையை எப்படி வருத்துமோ அப்படித்தான் அவள் என்னை அணங்கினாள் என்கிறான்.
- அணங்குதல் = அச்சம் கொள்ளும்படி வருத்துதல்.
# சல்லியங்குமரனார்

**சல்லியங்குமரனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் உள்ளது. அது நற்றிணை 141 எண் கொண்ட பாடல். (பாலைத் திணை)
# சல்லியங்குமரனார்

## பாடல் சொல்லும் செய்தி

பொருள் தேடச் செல்ல நினைத்த தலைவன் தன் நெஞ்சோடு பேசிக்கொள்கிறான்.  
நெஞ்சே! கோடையிலும் காட்டைக் கடந்து பொருள் தேடச் செல்லத் உனக்கு எளிது. ஆனால், அரிசில் ஆற்று மணல் படிவு போல் அழகாகத் தோன்றும் கூந்தலை உடைய என்னவளை (என் காதலியை) விட்டு நான் வரமாட்டேன் - என்கிறான்.
# சல்லியங்குமரனார்

## தவசியர்

தவசியர் நீண்ட சடைமுடியோடு இருப்பார்களாம். (தவம் செய்வதில் கவனம் செலுத்தும் இவர்கள்) நீராடுவது இல்லையாம்.
# சல்லியங்குமரனார்

## தவசியர்

### உவமை

சேற்றில் குளித்த யானை மழையில் நனைந்துகொண்டிருக்கும்போது கொன்றைப்பூ அதன் இடையில் தொங்கினால் எப்படி இருக்குமோ அப்படித் தவசியரின் சடை தொங்குமாம்.
# சல்லியங்குமரனார்

## பாண்டில்

- பாண்டில் = பாண்டியன், காளைமாடு, மாட்டுவண்டி (இந்தப் பாடலில் பாண்டியனைக் குறிக்கிறது) இந்தப் பாண்டில் அம்பர் நகருக்கு வந்து தாக்கினான். போரில் தோல்வியுற்றான்.
# சல்லியங்குமரனார்

## கிள்ளி

இந்தப் பாடலில் வரும் கிள்ளி இசைவெங்கிள்ளி என்று சிறப்பித்துப் போற்றப்படுகிறான். ஆம்பர் நகருக்கு வந்து தாக்கிய பாண்டில் அரசனை வென்றான்.
# சல்லியங்குமரனார்

## அம்பர்

அரிசில் ஆற்றங்கரையில் இருந்த இந்த ஊர் அம்பரை ஆண்டவன் கிள்ளி. இவ்வூரைத் தாக்கிய அரசன் பாண்டில்.
# சல்லியங்குமரனார்

## அரிசில்

அரிசில் என்பது ஓர் ஆறு. காவிரி ஆற்றின் கிளை ஆறு. வெள்ளம் குறைந்த காலத்தில் இதன் மணல் அறல் அறலாகப் படிந்து அழகாகக் காணப்படும். இந்த மணல்-படிவைப் புலவர் தன் பாடல் தலைவியின் கூந்தலுக்கு உவமையாக்கிக்கொண்டுள்ளார்.
# அரிசில் ஆறு

**அரிசில் ஆறு** (*Arisil*) என்பது தஞ்சாவூர் மாவட்டத்தில் உள்ள காவிரி ஆற்றின் கிளை ஆறு ஆகும். பல்வேறு தமிழ் சாம்ராஜ்யங்களுக்கு இடையே பல போர்கள் நடந்த இடமாக இது இருந்தது. நிருபதுங்க பல்லவனுக்கும் சீமாறன் என்ற பாண்டியனுக்கும் இடையே 9ஆம் நூற்றாண்டில் நடந்த போர் மிகவும் குறிப்பிடத்தக்க ஒன்றாகும். இதில் பிந்தையவர்கள் தோற்கடிக்கப்பட்டனர். மூன்றாம் நந்திவர்மனுக்கும் மகன் ராட்டிரகூட இளவரசிக்கும் பிறந்தவன் நிருபதுங்கா.
பொன்னியின் செல்வன் என்ற புகழ்பெற்ற தமிழ் நூலின் 10வது அத்தியாயத்திலும் அரிசில் குறித்துக் குறிப்பிடப்பட்டுள்ளது.
# அரிசில் ஆறு

## இலக்கியத்தில்

- நற்றிணை 141
வெள்ளம் குறைந்த காலத்தில் இதன் மணல் அறல் அறலாகப் படிந்து அழகாகக் காணப்படும். இந்த மணல்-படிவைச் சல்லியங்குமரனார் தன் பாடல் தலைவியின் கூந்தலுக்கு உவமையாக்கிக்கொண்டுள்ளார். இது ஓடும் பகுதியில் அம்பர் என்னும் ஊர் சங்ககாலத்தில் மிகவும் புகழ்பெற்ற ஊராகத் திகழ்ந்தது. இந்த ஊரின் அரசன் கிள்ளி.'இசைவெங்கிள்ளி' என்று போற்றப்படுகிறான். இவன் யானைமேல் சென்று போரிட்டான். போர் சோழனின் அம்பர் நகரில் நடைபெற்றது. அம்பர் நகரைத் தாக்கியவன் பாண்டில் (பாண்டியன்). போரில் கிள்ளி வெற்றி பெற்றான்.
# அம்பர் (ஊர்)

அம்பர் என்பது ஓர் ஊர்.
# அம்பர் (ஊர்)

## அம்பர்கிழான் அருவந்தை

அம்பர் நகரிலிருந்த சங்ககால வள்ளல் அருவந்தை
# அம்பர் (ஊர்)

## அரிசில் ஆறு

காவிரி ஆற்றின் கிளையாக ஓடியது அரிசிலாறு. அதன் கரையில் இந்த ஊர் இருந்தது.
# அம்பர் (ஊர்)

## அம்பர் நகரப் போர்

:அம்பர் என்னும் ஊர் அரிசில் ஆற்றங்கரையில் இருந்தது. இதன் அரசன் கிள்ளி என்னும் சோழ மன்னன். இவன் இசைவெங்கிள்ளி என்று போற்றப்படுகிறான்.இவன் யானைமேல் வந்து போரிட்டான். இந்த ஊரைப் பாண்டில் என்றும் கூறப்படுகின்ற பாண்டிய மன்னன் படையெடுத்து வந்து தாக்கினான். போரில் கிள்ளி வெற்றி பெற்றான். (சல்லியங்குமரனார் நற்றிணை 141)
# அம்பர் (ஊர்)

## சேந்தன்

சங்ககாலத்தில் சேந்தன் என்னும் அரசன் ஒருவன் ஆண்டுவந்தான். அவனது பெயர் கொண்ட மற்றொரு சேந்தன் கி.பி. எட்டடாம் நூற்றாண்டில் வாழ்ந்து வந்தான். இந்த எட்டாம் நூற்றாண்டுச் சேந்தன் பெயரில் சேந்தன் திவாகரம் என்னும் என்னும் நிகண்டு நூலைத் திவாகர முனிவர் என்பவர் இயற்றியுள்ளார். இந்த நூலில் இவர் பொறை என்னும் சொல்லுக்குப் பொருள் கூறும்போது 'அம்பல் நாட்டை ஆளும் சேந்தன் என்னும் அரசனின் பொறுமை' எனக் குறிப்பிட்டுள்ளார். இங்குக் குறிப்பிடப்பட்டுள்ள அம்பல் என்பது அம்பர் நாட்டைக் குறிக்கும்.
# தமிழ் கதைப்பாடல்களின் பட்டியல்

கதைப்பாடல்கள் என்பவை நாட்டாறியல் பாடல் வகைகளில் ஒன்றாகும். தொடர்பு ஊடகங்கள் இல்லாத காலத்தில் மக்களிடையே கதைகளின் வாயிலாக செய்திகளை சேர்த்தனர்.  
1. அண்ணமார் சாமி கதை
1. இரணியாசுரன் கதை
1. ஐவர் ராசாக்கள் கதை
1. கள்ளழகர் கதை
1. காத்தவராயன் கதை
1. கெளதல் மாடன் கதை
1. கோவிலன் கண்ணகி கதை
1. சதமுக இராவணன் கதை
1. சந்தனத்தேவன் கதைப்பாடல்
1. சித்திரபுத்திர நாயனார் கதை
1. சித்தையன் கொலைச்சிந்து கதைப்பாடல்
1. சின்னத்தம்பி கதை
1. சின்ன நாடான் கதை
1. சுடலை மாடன் கதை
1. தங்கயம்மாள் கதை
1. தமிழறியும் மந்தை கதை
1. நல்லதங்காள் கதை
1. பஞ்சதந்திரக் கதைகள்
1. பர்மார்த்த குருவின் கதை
1. புரூரவ சக்கரவர்த்தி கதை
1. பொன்னர் சங்கர் கதை
1. மதுரைவீரன் கதை
1. மம்பட்டியான் கதை
1. மயில் இராவணன் கதை
1. மரியாதைராமன் கதை
1. மருது கதை
1. முத்துப்பட்டன் கதை
1. விக்கிரமாதித்தன் கதைகள்
1. வீரபாண்டிய கட்டப்பொம்மு கதை
1. வீரப்ப சுவாமி கதைப்பாடல்
1. வெல்கலராசன் கதை
1. வெள்ளையம்மாள் வெள்ளச்சி கதை
1. வேம்பையன் கதை
1. கம்சன் கதைப்பாடல்
1. கபாலகார சுவாமி கதைப்பாடல்
1. செண்பகநாச்சியார் கதைப்பாடல்
1. மன்னான் சின்னாண்டிக் கதைப்பாடல்
# விக்கிப்பீடியா:உங்களுக்குத் தெரியுமா/பெப்ரவரி 23, 2011

- உலகின் இரண்டாவது மிக உயரமான கட்டடமான **தாய்ப்பே 101** (படம்) கோபுரம் ரிக்டர் அளவு 7 வரையிலான நிலநடுக்கத்தைத் தாங்கக் கூடியது.
- **கவிஞர் வாலி** தன் பள்ளித்தோழனின் அறிவுரைப்படி ஓவியர் மாலியைப் போலத் தானும் புகழ்பெற வாலி எனும் புனைப்பெயரைத் தெரிவு செய்தார்.
- **வின்ஸ்டன் சர்ச்சில்** இலக்கியத்திற்கான நோபல் பரிசு பெற்ற ஒரே இங்கிலாந்துப் பிரதமர்.
- ஒரு **கரப்பான் பூச்சி**யின் தலையைத் துண்டித்த பிறகும் அது இரண்டு வாரம் வரை உயிர்வாழக் கூடும்.
- **மேட்ரிக்சிசம்** என்பது தி மேட்ரிக்ஸ் எனும் ஆங்கிலப் படத்தை அடிப்படையாய்க் கொண்டு உருவான புதிய மதமாகும்.
- **யுரேனஸ்** கோளின் நிலவுகளுக்கு ஷேக்ஸ்பியர் மற்றும் அலெக்சாண்டர் போப் இருவரின் படைப்புக் கதைமாந்தர் பெயர்கள் சூட்டப்பட்டுள்ளன.
# சாத்தனார் (புலவர்)

**சாத்தனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் இடம் பெற்றுள்ளது. அது குறுந்தொகை 349-ஆம் பாடல்.  
சாத்தன் என்னும் சொல் எருதையும் குறிக்கும். எருது வடிவில் இருக்கும் தெய்வத்தையும் குறிக்கும். இப்புலவர் பெயர் தெய்வப் பெயர்.
:* திணை - நெய்தல்
# சாத்தனார் (புலவர்)

## பாடல் சொல்லும் பொருள்

தலைவன் பரத்தையிடம் இருந்துவிட்டு வீடு திரும்புகிறான். தோழி தலைவனை ஏற்றுக்கொள்ளலாம் என்கிறாள். தலைவி அவரை ஏற்றுக்கொள்வதை விட உயிரை விடுவது துன்பமா? என்று கேட்கிறாள்.
# சாத்தனார் (புலவர்)

## பாடல் சொல்லும் பொருள்

### கொடுத்ததைத் தா - எனல்

துன்புற்ற ஒருவன் இருப்பவன் ஒருவனிடம் உதவி புரியுமாறு இரந்தான். இருப்பவன் இரப்பவனின் துன்பத்தைப் பார்த்துப் பொறுக்க முடியாமல் துன்புறுவோன் வேண்டியதை நல்கினான். அதைக்கொண்டு இரந்தவன் தன் துன்பத்தைப் போக்கிக்கொண்டான். ஆனால் கொடுத்தவன் வாங்கியவனிடம் தான் கொடுத்ததைத் திரும்பக் கேட்டான். வாங்கியவனால் திருப்பித் தர முடியவில்லை. வாங்கியவன் திருப்பித் தர முடியாத நிலையில் தன் உயிரை விட்டுவிடத் துணிவது நல்லதல்லவா?  
இந்தப் பாடலில் தலைவன் கொடுத்தவன். தலைவி வாங்கியவள். தலைவன் பரத்தையிட்ம் சென்று வந்த பின்னும் தான் தலைவிக்குக் கொடுத்த இன்பத்தை இன்னும் திருப்பிக் கேட்கிறான். இந்த நிலையில் தனக்கு உயிர் பெரிதா - என்கிறாள் தலைவி.  
தலைவி ஒழுக்கத்தைப் பெரிதாக மதிக்கிறாள்.
# சாத்தனார் (புலவர்)

## பாடல் சொல்லும் பொருள்

### கொடுத்ததைத் தா - எனல்

#### உள்ளுறை

தலைவன் தண்ணந் துறைவன். அவனது துறையில் நாரை மீனைப் பிடித்து அருந்துகிறது. மீனைப் பிடிக்கும்போது துறையில் பூத்திருக்கும் அடும்புப் பூவைச் சிதைக்கிறது. அப்படிப்பட்ட துறையின் தலைவன் அவன். (தலைவன் - நாரை, தலைவி - மீன், பரத்தை - அடும்பு)
# விக்கிப்பீடியா:பெப்ரவரி 26, 2011 கிரியா பட்டறை கோவை

பெப்ரவரி 26, 2011 அன்று கோவை பி. எஸ். ஜி தொழில்நுட்பக் கல்லூரியில் நடைபெறும் கிரியா 2011 தொழில்நுட்பத் திருவிழாவில் ஒரு விக்கிப்பீடியா அறிமுக நிகழ்வு/பட்டறை நடந்தது. இது கிரியா திருவிழாவில் பங்கு கொள்ளும் மாணவர்களுக்கு மட்டுமானது (பொதுமக்களுக்கும் பிற மாணவர்களுக்கும் இல்லை). மூன்று அமர்வுகளாக பட்டறை நடைபெற்றது. தமிழகமெங்கும் உள்ள் பொறியியல் கல்லூரிகளைச் சேர்ந்த சுமார் 85 மாணவ மாணவிகள் கலந்து கொண்டனர். சோடாபாட்டில் விக்கி அறிமுகம் + தொகுத்தல் செய்முறை வகுப்புகளை எடுத்தார்.
# அப்பு (நக்சலைட் தலைவர்)

அமைக்கப்பட்டுள்ள பாலன, அப்பு ஆகியோரின் நினைவுச் சின்னம் மற்றும் சிலைகள்]]  
**எல் அப்பு** என்கிற **அற்புதசாமி** இடதுசாரி தீவிரவாத இயக்கத்தைச் சார்ந்தவர். தமிழ் நாட்டின் தருமபுரி மாவட்டத்தில் 1967ல் உருவான நக்சலைட் இயக்கத்தை முன்னின்று வழிநடத்திய இருதலைவர்களில் ஒருவர். இன்னொருவர் பாலன்.
# அப்பு (நக்சலைட் தலைவர்)

## துவக்கக்கால வாழ்க்கை

அப்புவுக்கு அற்புதசாமி என்பதே இயற்பெயர் ஆகும் அவர் கோவை கோட்டைமேடு பகுதியைச் சேர்ந்தவர். அவரது தந்தை பெயர் லியோ அற்புதசாமி இளமைப்பருவந் தொட்டே பெதுவுடைமை இயக்க சிந்தனைகளில் ஈடுபாடு கொண்டவர்.
# அப்பு (நக்சலைட் தலைவர்)

## தொழிற்சங்களில்

அப்பு நகராட்சி தொழிலாளர் சங்கம், மோட்டார் தொழிலாளர் சங்கம், ஓட்டல் பணியாளர் சங்கம், ஆலைத் தொழிலாளர் சங்கம் என பல்வேறு தொழிற்சங்கங்களில் ஈடுபட்டு அவற்றுக்கு முன்னணி பொறுப்பாளராக இருந்தார். தொழிற்சங்க செயல்பாட்டின் ஒரு பகுதியாக நிலமீட்சிப் போராட்டம், பஞ்சாலைப் போராட்டம் என பல்வேறு போராட்டங்களுக்கு தலைமை ஏற்று சிறை சென்றார். இதன்வழியாக அவர் மாநில அளவிலான தொழிற்சங்க செயல்பாட்டாளராக வளர்ச்சியடைந்தார்.
# அப்பு (நக்சலைட் தலைவர்)

## கைது

இந்திய சீனப் போர் ஏற்பட்டதைத் தொடர்ந்து நேரு தலைமையிலான இந்திய அரசு தேசதுரோக குற்றச்சாட்டின்பேரில் கம்யூனிஸ்டுகளை கைது செய்யத் துவங்கியது. இதில் நாடு முழுவதும் ஏறக்குறைய 1000 த்துக்கும் மேற்பட்ட கம்யூனிஸ்டுகள் கைதுசெய்யப்பட்டனர். தமிழகத்தில் 80 பேர் கைது செய்யப்பட்டு கடலூர் சிறையில் அடைக்கப்பட்டனர். அதில் அப்புவும் ஒருவர். சுமார் ஓர் ஆண்டுகாலம்வரை சிறையில் இருந்த அப்பு, வெளிவந்த பிறகு கோவை தொழிலாளர்களிடம் நிதி திரட்டி, அவரின் முன்முயற்சியால் 'கோவைத் தொழிலாளர் வர்க்கம் கொடுத்த செந்தீக்கதிரை உயர்த்திப் பிடித்திடுவோம்' எனும் வாசகத்தோடு அப்புவை ஆசிரியராகக் கொண்டு தீக்கதிர் வார இதழ் 1963 ஆம் ஆண்டு சூன் 29 ஆம் தேதியன்று வெளிவந்தது. இந்திய பொதுவுடமைக் கட்சி அமைப்பு ரீதியாக பலமுறை பத்திரிக்கையை நிறுத்தக் கோரிய நிலையில் அதை ஏற்காது அப்பு தொடர்ந்து பத்திரிக்கையை நடத்திவந்தார். இந்திய பொதுவுடமைக் கட்சியில் நாடளவில் ஏற்பட்ட அதிருப்தி போக்கானது மெல்ல மெல்ல வளர்ந்து கட்சியை இந்திய கம்யூனிஸ்ட், மார்க்சிய கம்யூனிஸ்ட் என பிளவுபட்ட சூழல் ஏற்பட்டது. அப்பு போன்றவர்கள் மார்க்சிய கம்யூனிஸ்டு பக்கம் நகர்ந்தனர். பின்னர் மார்க்சிய பொதுவுடமைக் கட்சியின் போக்கிலும் திருப்தி ஏற்படாமல் கட்சிக்குள் வாத பிரதிவாதங்கள் ஏற்பட்டு மேற்கு வங்கத்தில் நக்சல்பாரி இயக்கம் தோன்றியது. இது தொடர்பாக சி.பி.எம். முடன் நடைபெற்ற விவாதத்தின் போது அப்பு உள்ளிட்ட பலர் கட்சியில் இருந்து வெளியேற்றப் பட்டனர்.
# அப்பு (நக்சலைட் தலைவர்)

## நக்சல்பாரி இயக்கத்தில்

இந்நிலையில் அப்பு கல்கத்தா சென்று நக்சல்பாரியின் முதன்மைத் தலைவரான சாரு மஜூம்தாரைச் சந்தித்தார். 1967 நாவம்பர் 11 அன்று கல்கத்தாவில் உள்ள ஷாஹித் மினார் மைதானத்தில் நடந்த மாபெரும் பொதுக் கூட்டத்தில் அப்பு நக்சல்பாரிப் பாதையின் தேவை குறித்து உரையாற்றினார். மேலும் சாரு மஜூம்தாரைப் பொதுச் செயலாளராகக் கொண்ட சி.பி.ஐ.(மா.லெ) மையக் குழுவுக்கு தமிழகத்திலிருந்து உறுப்பினராகத் தேர்ந்தெடுக்கப்பட்டார்.  
கல்கத்தாவிலிருந்து அப்பு வந்தவுடன் பழைய கட்சியின் மீது அதிருப்தியுடன் இருந்த, கட்சியிலிருந்து நீக்கப்பட்ட தோழர்களை ஒருங்கிணைத்தார். அவரின் முயற்சியால் 1968 மார்ச் மாதம் 16 பேரைக் கொண்ட தமிழ்நாடு மாநில ஒருங்கிணைப்புக் குழு உருவாக்கப்பட்டது. ஏழத்தாழ ஒன்பது மாவட்டங்களில் மாவட்ட மற்றும் கிளை அமைப்புகள் உருவாக்கப்பட்டன.  
இதன்பிறகு சாரு மஜூம்தார் தலைமையிலான நக்சலைட் எனப்படும் இ.க.க (மா.லெ) கட்சியின் சார்பில் 1969ஆம் ஆண்டு மார்ச் மாதத்தில் தஞ்சை மாவட்டம் குமணந்துறை கிராமத்தில் முதல் மாநில மாநாடு நடந்தது. அதில் ஒன்பது பேர் கொண்ட மாநிலக் குழு தேர்வு செய்யப்பட்டது. அதில் அப்பு மாநிலச் செயலாளராகவும், புலவர் கலியபெருமாள் துணைப் பொதுச் செயலாளராகவும் தேர்ந்தெடுக்கப்பட்டனர். அப்பு காவல் துறையினரால் தேடப்பட்டார். அவர்மீது எந்த பெரிய குற்றப்பதிவும் இல்லாமலேயே அவரை தேடப்படும் குற்றவாளியாக அறிவித்தார்கள். வால்டர் தேவாரம் தலைமையிலான காவல்படை அவரை 1969 செப்டெம்பரில் தருமபுரி-திருப்பத்தூர் சாலையில் உள்ள நாயக்கன் கொட்டாய் என்ற ஊரில் கைது செய்தது. தேடுதல் வேட்டை என்ற பேரில் எளியமக்கள் மேல் போலீஸ் நடத்திய தாக்குதலின் விளைவாகவே அப்பு சரண் அடைந்ததாகச் சொல்லப்படுகிறது.  
1969 செப்டெம்பர் 17 அன்று அப்பு தருமபுரி பெண்ணாகரம் அருகே ஒகேனேக்கல் காடுகளில் வைத்து சுட்டுக்கொல்லபப்ட்டு புதைக்கப்பட்டார் என்றும் சொல்லப்படுகிறது. அதிகாரபூர்வமாக இப்போதும் இவர்கள் தேடப்படும் தலைமறைவுக் குற்றவாளிகளே. தருமபுரி மாவட்டம் நாயக்கன்கொட்டாயில் இவர்களுக்கு நினைவுச்சின்னம் அமைக்கப்ப்பட்டுள்ளது
# பாலன் (நக்சலைட் தலைவர்)

அமைக்கப்பட்டுள்ள பாலன, அப்பு ஆகியோரின் நினைவுச் சின்னம் மற்றும் சிலைகள்]]  
**பாலன்** இடதுசாரி தீவிரவாத இயக்கத்தைச் சார்ந்தவர். தமிழ் நாட்டின் தருமபுரி மாவட்டத்தில் 1977ல் உருவான நக்சலைட் இயக்கத்தை முன்னின்று வழிநடத்திய இருதலைவர்களில் ஒருவர். இன்னொருவர் அப்பு. சீரியம் பட்டி என்ற கிராமத்தில் ஆயிரக்கணக்கான பொதுமக்களிடையே பொதுக்கூட்டத்தில் உரையாடிக் கொண்டிருந்தபோது காவல் துறையினரால் சுற்றி வளைக்கப்பட்டார். மேடையிலேயே கைதுசெய்யப்பட்டு அழைத்துச் செல்லப்பட்டு, அடித்து உதைத்து எலும்புகள் நொறுக்கப்பட்டது. தப்பியோட முயன்றபோது விழுந்து அடிபட்டதாக சொல்லி மருத்துவ மனையில் சேர்த்தனர்.  
உடல் சற்று தேறிய நிலையில் 1980 செப்டெம்பர் 12 அன்று வால்டர் தேவாரம் தலைமையிலான போலீஸ் படையால் சென்னையில் கைதுசெய்யப்பட்டார். இவர் நீண்ட சித்திரவதைக்குப்பின்னர் கொல்லப்பட்டார் என்று கூறப்டுகிறது. இன்றும் தேடப்படும் குற்றவாளிகள் பட்டியலிலேயே இருக்கிறார்கள். இவர்களின் நினைவுச்சின்னம் இப்போது நாயக்கன் கொட்டாய் என்ற ஊரில் உள்ளது. இடதுசாரிகளால் செப்டெம்பர் 12 அன்று இவர்களுக்கு அஞ்சலி செலுத்தப்படுகிறது
# பர்தியா சண்டை

**பர்தியா சண்டை** (*Battle of Bardia*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு போர் நடவடிக்கை. இது காம்ப்பசு நடவடிக்கையின் ஒரு பகுதியாகும். இதில் எகிப்து மீது படையெடுத்திருந்த பாசிச இத்தாலியின் படைகளை நேச நாட்டுப் படைகள் தாக்கித் தோற்கடித்தன.  
செப்டம்பர் 1940ல் எகிப்து மீது இத்தாலிய படைகள் படையெடுத்தன. ஆனால் வெகு சீக்கிரம் இத்தாலியப் படைமுன்னேற்றம் தடைபட்டுப் போனது. டிசம்பர் மாதம் அவர்களை எகிப்திலிருந்து விரட்ட பிரித்தானியப் படைகள் காம்ப்பசு நடவடிக்கை என்ற எதிர்த்தாக்குதலைத் தொடங்கின. அவற்றின் தாக்குதலை சமாளிக்க முடியாத இத்தாலியர்கள் எகிப்தை விட்டுப் பின்வாங்கி லிபியாவுக்குத் திரும்பினர். ஆனால் பிரித்தானியப் படைகள் லிபியாவுக்குள்ளும் அவர்களை துரத்திச் சென்றன. ஜனவரி 3ம் தேதி லிபியாவிலுள்ள இத்தாலியக் கோட்டையான பர்தியா மீது நேச நாட்டுப் படைகள் தங்கள் தாக்குதலைத் தொடங்கின. இத்தாக்குதலை ஆஸ்திரேலியப் படைப்பிரிவுகள் முன்னின்று நிகழ்த்தின. இரண்டாம் உலகப் போரில் ஆஸ்திரேலிய வீரர்கள் பங்கு கொண்ட முதல் போர் நடவடிக்கை இது தான்.  
பர்தியா மீதான தாக்குதல் இரு கட்டங்களாக நடைபெற்றது. முதல் கட்டத்தில் ஜனவரி 3ம் தேதி குண்டுவீசி வானூர்திகளும், போர்க்கப்பல்களும் பர்தியா கோட்டை மீது குண்டு வீசின. பின்னர் தரைப்படை பீரங்கிகளின் தொடர் குண்டுவீச்சு நிகழும் போதே, நேச நாட்டு வெடி வல்லுனர்கள் (sappers) கோட்டையைச் சுற்றியிருந்த முட்கம்பி வேலியினை ஆங்காங்கே தகர்த்தனர். இவற்றின் வழியாக உள்ளே புகுந்த காலாட்படைகள் விரைவில் கோட்டையின் பல பகுதிகளைக் கைப்பற்றி 8,000 இத்தாலிய வீரர்களை கைது செய்தன. இரண்டாம் கட்டத்தில் 17வது காலாட்படை பிரிகேட், பார்டியா கோட்டையைத் தாண்டி அடுத்த இத்தாலிய அரண் நிலையான “சுவிட்ச் கோட்டினை” அடைந்தது. ஜனவரி 4ம் தேதி பார்டியா நகரம் நேச நாட்டுப் படைகள் வசமானது. நேச நாட்டு படை முன்னேற்றத்தால் பர்தியா கோட்டை அரண்நிலைகள் இரு பகுதிகளாகப் பிளவுபட்டன. மூன்றாம் நாள் தனியாக்கப் பட்ட இரு பகுதிகளையும் நேச நாட்டுப் படைகள் ஒரே நேரத்தில் தாக்கிக் கைப்பற்றின. இத்தாலியப் படைகள் அனைத்தும் சரணடைந்தன. மொத்தம் 36,000 இத்தாலியர்கள் போர்க்கைதிகளாக்கப்பட்டனர்.  
பர்தியாவில் கிட்டிய வெற்றி லிபியாவினுள் மேலும் முன்னேற நேச நாட்டுப் படைகளை மேலும் தூண்டியது. இத்தாலிக்கு ஏற்பட்ட இத்தோல்வியால் லிபியாவின் கிழக்குப் பகுதியாகிய சிரனைக்கா விரைவில் முழுவதும் நேச நாட்டு வசமானது.
# இந்திய மருத்துவ ஓமியோபதி பல்கலைக்கழகம்

பாரம்பரியம் மிக்க இந்திய மருத்துவத்தையும் மற்றும் ஓமியோபதி மருத்துவத்தையும் வளர்த்தெடுக்க தற்போது செயல்பட்டு வருகின்ற ஆறு அரசு இந்திய மருத்துவ மற்றும் ஓமியோபதி கல்லூரிகளையும், 26 தனியார் கல்லூரிகளையும் உள்ளடக்கி தனியாக **இந்திய மருத்துவ ஓமியோபதி பல்கலைக்கழகம்** ஒன்று கன்னியாகுமரி மாவட்டத்தில் தொடங்கப்படும் என்று தமிழக அரசால் முடிவு எடுக்கப்பட்டுள்ளது. சித்த மருத்துவத்தின் தாயகம் என கருதப்படும் தமிழகத்தில்தான் இந்தியாவிலேயே சித்த, ஆயுர்வேத, யுனானி, யோகா, இயற்கை மருத்துவம் மற்றும் ஓமியோபதி ஆகிய ஐந்து பிரிவுகளுக்கான மருத்துவத்திற்கான கல்லூரிகளை அரசே நடத்தி வருகின்றது.
# தமிழ் எண்கள்

**தமிழ் எண்கள்** என்பது தமிழில் பயன்படுத்தப்படும் எண்களைக் குறிக்கும். இவை கல்வெட்டுகளிலும், செப்பேடுகளிலும் காணப்படும் தமிழ் எழுத்து முறை ஆகும். இவ்வெண் வடிவங்கள் பிற தமிழ் எழுத்துக்களின் வடிவங்களை மிகவும் ஒத்து காணப்படும். தமிழ் எண்களும் கிரந்த எண்களும் ஒரே எண் வடிவைக் கொண்டிருப்பது குறிப்பிடத்தக்கது. எனினும் கிரந்த எண்களைப் போல் தமிழில் சுழியம் கிடையாது. தமிழ் எண்கள் தற்போது பெருவழக்கில் இல்லை, தமிழில் எண்களை எழுத இந்திய-அரேபிய எண்கள் தான் பயன்படுத்தப்படுகின்றன.
# தமிழ் எண்கள்

## எண் வடிவங்கள்

| 10 |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ௧ | ௨ | ௩ | ௪ | ௫ | ௬ | ௭ | ௮ | ௯ | ௰ | } |  
தமிழ் எண்களில் பழங்காலத்தில் சுழியம் இல்லாமல் போயினும், தற்காலத்தில் சுழியம் தமிழில் எண்களை எழுதும்போது பயன்படுத்தப்பட்டு வருவது குறிப்பிடத்தக்கது. 1825ஆம் ஆண்டு வெளி வந்த **கணித தீபிகை** என்னும் நூல் கணித செயல்பாடுகளை எளிமையாக்கும் பொருட்டு தமிழில் சுழியம் அறிமுகப்படுத்தப்படுவதாகக் கூறுகிறது. ஒருங்குறியின் 4.1 பதிப்பிலிருந்து தமிழ் எண் சுழியம் அட்டவணையில் சேர்க்கப்பட்டுள்ளது.
# தமிழ் எண்கள்

## பயன்படுத்தும் முறை

தொடக்கத்தில் தமிழ் எண்கள் இடம் சார்ந்த முறையில் (Positional System) எழுதப் பயன்படுத்தப்படவில்லை. 10, 100, 1000 ஆகியவற்றுக்குத் தனித்தனி குறியீடுகள் இருப்பதைக்கொண்டு இதை அறியலாம். தமிழ் எண்கள் எழுத்தால் எழுதப்படும் எண்களைச் சுருக்குவதற்கான குறியீட்டு முறையாகவே (Abbreviational System) பயன்படுத்தப்பட்டது. சுழியம் அறிமுகம் செய்யப்பட்ட பின்னர்தான் தமிழ் எண்கள் இடம் சார்ந்த முறையில் எழுதப்பட ஆரம்பித்தது.  
உதாரணமாக, *இரண்டாயிரத்து நானூற்றி ஐம்பத்தி மூன்று* என்பது பழைய முறையின் படி, *௨௲௪௱௫௰௩* என எழுதப்பட்டது.  
அதாவது,  
<blockquote>
**இரண்டு-ஆயிரம்-நான்கு-நூறு-ஐந்து-பத்து-மூன்று**  
'''
௨-௲-௪-௱-௫-௰-௩'''
</blockquote>  
தற்கால புதிய முறைப்படி, இவ்வெண் **௨௪௫௩** என எழுதப்படுகிறது .
# தமிழ் எண்கள்

## பின்ன வடிவங்கள்

பின்ன வடிவங்களை குறிக்கவும் தமிழ் குறியீடுகள் இருந்தன. அவை தற்போது வழக்கில் இல்லை.
# தமிழ் எண்கள்

## தமிழ்எண் எழுத்து அச்சுப்பதிவு

<></>
# தமிழ் எண்கள்

## செந்தமிழ் எண்ணுச்சொற்களும் பிற திராவிட எண்ணுச்சொற்களும்

கீழுள்ள அட்டவணை முதன்மையான தென்னிந்திய/திராவிட மொழிகளை ஒப்பிடுகிறது. இங்கே சொல்வடிவம் என்று சொல்வது வாயாற்சொல்லி எழும் ஒலிநிலைச் சொல்வடிவத்தையே; தமிழ் வரிவடிவத்தைத் தொல்காப்பியத்தின்படி உச்சரித்தால்மட்டுமே இங்கே செந்தமிழ்பற்றிக்கூறுங் கூற்றுப் பொருந்தும் திராவிட மொழிகளில் மிகப் பழைய செவ்வியல் மொழியாகிய தமிழ் மொழியில் உள்ள எண்ணுச்சொற்கள் மற்ற திராவிட மொழிக்குடும்ப எண்ணுச்சொற்களைவிட மூலத்தொல் திராவிடச் சொல்லமைப்புக்களுக்கு நெருக்கமானவை. அதாவது மூலத்திராவிடத்திலிருந்து ஒரே எண்ணுச்சொற்களைப்பெற்றுப் படிப்படியே திராவிடமொழிகள் பிரிந்து அவற்றைப் படிப்படியே பேரளவில் சிதைத்துவிட்டன. ஆனால் செந்தமிழ் எண்ணுச்சொற்களின் பழைய வடிவத்தைப் பெரும்பாலும் சிதையாமற் போற்றியுள்ளது. ஐந்து ஆறு என்பவற்றிற்கானவைமட்டும் சொன்முதல் மெய்யொலியை இழந்துவிட்டன. இன்னொன்று கவநிக்கவேண்டுவதென்னவென்றால் தொல்காப்பியத்தின்படிச் செந்தமிழை உச்சரித்தால்மட்டுமே இந்தக் கூற்றுப் பொருந்தும்  
| எண் | தமிழ் | கன்னடம் | மலையாளம் | துளு | தெலுங்கு | கோலமி | கூர்க் | பிராகுயி | மூல தமிழ் |  |
| --- | --- | --- | --- | --- | --- | --- | --- | --- | --- | --- |
| 1 | ஒன்று | ஒண்டு | ஒண்ணு | ஒஞ்சி | ஒக்கோடு | *ஒரு(1) |  |  |  |  |
| 2 | *இரு(2) |  |  |  |  |  |  |  |  |  |
| 3 | மூன்று | மூரு | மூன்னு | மூ(ஞ்)சி | மூண்ட்(உ) | *முச் (மூ) |  |  |  |  |
| 4 | நாலு, நான்கு | நால்கு | நாலு | நால் | nālugu | நாலுகு | சார் (II) | *நான் (நால்) |  |  |
| 5 | ஐந்து | ஐது | அஞ்சு | அய்ண் (ஐந்) | அயிது | அய்த் <sup>3</sup> | பஞ்செ (II) | பான்யே (பானே) (II) | *சய்ந் |  |
| 6 | ஆறு | ஆறு | ஆறு | ஆஜிi | ஆறு | ஆர் <sup>3</sup> | சொய்யே (II) | ஸஸ் (II) | *சாறு |  |
| 7 | ஏழு | ஏளு | ஏளுகு (ஏடு) | யேல் | <sup>3</sup> | சத்தே (II) | ஹாஃப்த் (II) | *ஏளு (ஏழ்) |  |  |
| 8 | எட்ம | எனிமிதி | எனுமதி <sup>3</sup> | (II) | ஹஸ்த் (II) | * |  |  |  |  |
| 9 | ஒன்பது | ஒம்பது | ஒன்பது | ஒர்ம்ப | தொம்மிதி | தொம்தி <sup>3</sup> | (II) | நோஹ் (II) | * |  |
| 10 | பத்து | ஹத்து | பத்து | பத்த் | பதி | பதி <sup>3</sup> | தசே (II) | தஹ் (II) | *பத்(து) | } |  
மேலும் தமிழ், பல்லவ எழுத்து ஊடாகவும் அதில் இருந்துப் பின்னர் கவி எழுத்து ஊடாகவும் கேமர் எழுத்து ஊடாகவும் பிற தென்கிழக்கு ஆசிய எழுத்துகளூடாகவும் பெரும்பாலான தென்கிழக்கு ஆசிய வரைவன்களை/எண்குறிகளை வடிவமைத்துள்ளது.
# தமிழ் எண்கள்

## தமிழ் இலக்கம் - எண் எழுத்துக்கள்

தமிழ் இலக்கம் - எண் எழுத்துக்கள்  
| தமிழ் இலக்கம் | பெயர் | எண் அளவு |  |
| --- | --- | --- | --- |
| 𑿀 | முந்திரி | 1/320 |  |
| 𑿁 | அரைக்காணி | 1/160 |  |
| அரைக்காணி முந்திரி | 3/320 |  |  |
| 𑿂 | காணி | 1/80 |  |
| 𑿃 | கால் வீசம் | 1/64 |  |
| 𑿄 | அரைமா | 1/40 |  |
| 𑿅 | அரை வீசம் | 1/32 |  |
| 𑿆 | முக்காணி | 3/80 |  |
| 𑿇 | முக்கால் வீசம் | 3/64 |  |
| 𑿈 | ஒருமா | 1/20 |  |
| 𑿉, 𑿊 | மாகாணி (வீசம்) | 1/16 |  |
| 𑿋 | இருமா | 1/10 |  |
| 𑿌 | அரைக்கால் | 1/8 |  |
| 𑿍 | மூன்றுமா | 3/20 |  |
| 𑿎 | மூன்று வீசம் | 3/16 |  |
| 𑿏 | நாலுமா | 1/5 |  |
| 𑿐 | கால் | 1/4 |  |
| 𑿑, 𑿒 | அரை | 1/2 |  |
| 𑿓 | முக்கால் | 3/4 |  |
| க | ஒன்று | 1 |  |
| ௨ | இரண்டு | 2 |  |
| ௩ | மூன்று | 3 |  |
| ௪ | நான்கு | 4 |  |
| ௫ | ஐந்து | 5 |  |
| ௬ | ஆறு | 6 |  |
| ௭ | ஏழு | 7 |  |
| ௮ | எட்டு | 8 |  |
| ௯ | ஒன்பது | 9 |  |
| ௰ | பத்து | 10 |  |
| ௨௰ | இருபது | 20 |  |
| ௩௰ | முப்பது | 30 |  |
| ௪௰ | நாற்பது | 40 |  |
| ௫௰ | ஐம்பது | 50 |  |
| ௬௰ | அறுபது | 60 |  |
| ௭௰ | எழுபது | 70 |  |
| ௮௰ | எண்பது | 80 |  |
| ௯௰ | தொண்ணூறு | 90 |  |
| ௱ | நூறு | 100 |  |
| ௲ | ஆயிரம் | 1000 |  |
| ௰௲ | பத்தாயிரம் | 10,000 |  |
| ௱௲ | நூறாயிரம் (இலக்கம்) | 100,000 |  |
| ௰௱௲ | பத்து நூறாயிரம் (பத்திலக்கம்) | 10, 00, 000 |  |
| ௱௱௲ | நூறு நூறாயிரம் (கோடி) | 1, 00, 00, 000 | } |
# தமிழ் எண்கள்

## தமிழ் இலக்கம் - எண் எழுத்துக்கள்

### எண் ஒலிப்பு

- ஒன்றிற்குக் கீழான அளவுள்ள எண்களும் அதற்குரிய ஒலிப்புச் சொற்களும் கீழுள்ள அட்டவணையில் தரப்பட்டுள்ளன.
| 1/320 | 320 இல் ஒரு பங்கு | முந்திரி |  |
| --- | --- | --- | --- |
| 1/160 | 160 இல் ஒரு பங்கு | அரைக்காணி |  |
| 3/320 | 320 இல் மூன்று பங்கு | அரைக்காணி முந்திரி |  |
| 1/80 | 80 இல் ஒரு பங்கு | காணி |  |
| 1/64 | 64 இல் ஒரு பங்கு | கால் வீசம் |  |
| 1/40 | 40 இல் ஒரு பங்கு | அரைமா |  |
| 1/32 | 32 இல் ஒரு பங்கு | அரை வீசம் |  |
| 3/80 | 80 இல் மூன்று பங்கு | முக்காணி |  |
| 3/64 | 64 இல் மூன்று பங்கு | முக்கால் வீசம் |  |
| 1/20 | 20 ஒரு பங்கு | ஒருமா |  |
| 1/16 | 16 இல் ஒரு பங்கு | மாகாணி (வீசம்) |  |
| 1/10 | 10 இல் ஒரு பங்கு | இருமா |  |
| 1/8 | 8 இல் ஒரு பங்கு | அரைக்கால் |  |
| 3/20 | 20 இல் மூன்று பங்கு | மூன்றுமா |  |
| 3/16 | 16 இல் மூன்று பங்கு | மூன்று வீசம் |  |
| 1/5 | ஐந்தில் ஒரு பங்கு | நாலுமா |  |
| 1/4 | நான்கில் ஒரு பங்கு | கால் |  |
| 1/2 | இரண்டில் ஒரு பங்கு | அரை |  |
| 3/4 | நான்கில் மூன்று பங்கு | முக்கால் |  |
| 1 | ஒன்று | ஒன்று | } |  
- எண் ஒலிப்பு ஒன்றிலிருந்து பிரமகற்பம் எனும் முக்கோடி வரை இருக்கும் அட்டவணை கீழே தரப்பட்டுள்ளது.  
| 1 | ஒன்று (ஏகம்) |  |
| --- | --- | --- |
| 10 | பத்து |  |
| 100 | நூறு |  |
| 1000 | ஆயிரம்(சகசிரம்) |  |
| 10,000 | பத்தாயிரம்(ஆயுதம்) |  |
| 1,00,000 | நூறாயிரம்(இலட்சம் - நியுதம்) |  |
| 10,00,000 | பத்து நூறாயிரம் |  |
| 1,00,00,000 | கோடி |  |
| 10,00,00,000 | அற்புதம் |  |
| 1,00,00,00,000 | நிகற்புதம் |  |
| 10,00,00,00,000 | கும்பம் |  |
| 1,00,00,00,00,000 | கணம் |  |
| 10,00,00,00,00,000 | கற்பம் |  |
| 1,00,00,00,00,00,000 | நிகற்பம் |  |
| 10,00,00,00,00,00,000 | பதுமம் |  |
| 1,00,00,00,00,00,00,000 | சங்கம் |  |
| 10,00,00,00,00,00,00,000 | வெள்ளம்(சமுத்திரம்) |  |
| 1,00,00,00,00,00,00,00,000 | அந்நியம் |  |
| 10,00,00,00,00,00,00,00,000 | (அர்த்தம்) |  |
| 1,00,00,00,00,00,00,00,00,000 | பரார்த்தம் |  |
| 10,00,00,00,00,00,00,00,00,000 | பூரியம் |  |
| 1,00,00,00,00,00,00,00,00,00,000 | பிரமகற்பம் (கோடிக்கோடி-முக்கோடி) | } |
# தமிழ் எண்கள்

## தமிழ் இலக்கம் - எண் எழுத்துக்கள்

### மேலும் சில எண் குறிகள்

- ௧ = 1
- ௨ = 2
- ௩ = 3
- ௪ = 4
- ௫ = 5
- ௬ = 6
- ௭ = 7
- ௮ = 8
- ௯ = 9
- ௰ = 10
- ௰௧ = 11
- ௰௨ = 12
- ௰௩ = 13
- ௰௪ = 14
- ௰௫ = 15
- ௰௬ = 16
- ௰௭ = 17
- ௰௮ = 18
- ௰௯ = 19
- ௨௰ = 20
- ௱ = 100
- ௱௫௰௬ = 156
- ௨௱ = 200
- ௩௱ = 300
- ௲ = 1000
- ௲௧ = 1001
- ௲௪௰ = 1040
- ௮௲ = 8000
- ௰௲ = 10,000
- ௭௰௲ = 70,000
- ௯௰௲ = 90,000
- ௱௲ = 100,000 (lakh)
- ௮௱௲ = 800,000
- ௰௱௲ = 1,000,000 (10 lakhs)
- ௯௰௱௲ = 9,000,000
- ௱௱௲ = 10,000,000 (crore)
- ௰௱௱௲ = 100,000,000 (10 crore)
- ௱௱௱௲ = 1,000,000,000 (100 crore)
- ௲௱௱௲ = 10,000,000,000 (thousand crore)
- ௰௲௱௱௲ = 100,000,000,000 (10 thousand crore)
- ௱௲௱௱௲ = 1,000,000,000,000 (lakh crore)
- ௱௱௲௱௱௲ = 100,000,000,000,000 (crore crore)
தமிழ் எண்கள் அட்டவணை 1 முதல் 1000 வரை இங்கே பட்டியலிடப்பட்டுள்ளது.
# தமிழ் எண்கள்

## மேலும் சில இறங்குமுக எண்கள்

### பதின்ம முறை

- 1/5 – நாலுமா
- 3/20 – மூன்றுமா
- 1/10 – இருமா
- 1/20 – ஒருமா
# தமிழ் எண்கள்

## மேலும் சில இறங்குமுக எண்கள்

### பாதி முறை அல்லது அரைம முறை

- 1 – ஒன்று
- 7/8 - முக்காலலேயரைக்கால் (முக்கால் + அரைக்கால்)
- 3/4 – முக்கால்
- 5/8 - அரையேயரைக்கால் (அரை + அரைக்கால்)
- 1/2 – அரை
- 3/8 - காலலேயக்கால் (கால் + அரைக்கால்)
- 1/4 – கால்
- 1/8 - அரைக்கால்
- 3/16 – மூன்று வீசம்
- 1/8 – அரைக்கால்
- 1/16 – மாகாணி(வீசம்)
- 3/64 – முக்கால்வீசம்
- 3/80 – முக்காணி
- 1/32 – அரைவீசம்
- 1/40 – அரைமா
- 1/64 – கால் வீசம்
- 1/80 – காணி
- 3/320 – அரைக்காணி முந்திரி
- 1/160 – அரைக்காணி
- 1/320 – முந்திரி
- 1/102400 – கீழ்முந்திரி
- 1/2150400 – இம்மி
- 1/23654400 – மும்மி
- 1/165580800 – அணு –> ≈ 6,0393476E-9 –> ≈ wikt:nano = 0.000000001
- 1/1490227200 – குணம்
- 1/7451136000 – பந்தம்
- 1/44706816000 – பாகம்
- 1/312947712000 – விந்தம்
- 1/5320111104000 – நாகவிந்தம்
- 1/74481555456000 – சிந்தை
- 1/489631109120000 – கதிர்முனை
- 1/9585244364800000 – குரல்வளைப்படி
- 1/575114661888000000 – வெள்ளம்
- 1/57511466188800000000 – நுண்மணல்
- 1/2323824530227200000000 – தேர்த்துகள்
# தமிழ் எண்கள்

## அளவைகள்

### நீட்டலளவு

- 10 கோன் – 1 நுண்ணணு
- 10 நுண்ணணு – 1 அணு
- 8 அணு – 1 கதிர்த்துகள்
- 8 கதிர்த்துகள் – 1 துசும்பு
- 8 துசும்பு – 1 மயிர்நுணி
- 8 மயிர்நுணி – 1 நுண்மணல்
- 8 நுண்மணல் – 1 சிறுகடுகு
- 8 சிறுகடுகு – 1 எள்
- 8 எள் – 1 நெல்
- 8 நெல் – 1 விரல்
- 12 விரல் – 1 சாண்
- 2 சாண் – 1 முழம்
- 4 முழம் – 1 பாகம்
- 6000 பாகம் – 1 காதம்(1200 கெசம்)
- 4 காதம் – 1 யோசனை
# தமிழ் எண்கள்

## அளவைகள்

### பொன்நிறுத்தல்

- 4 நெல் எடை – 1 குன்றிமணி
- 2 குன்றிமணி – 1 மஞ்சாடி
- 2 மஞ்சாடி – 1 பணவெடை
- 5 பணவெடை – 1 கழஞ்சு
- 8 பணவெடை – 1 வராகனெடை
- 4 கழஞ்சு – 1 கஃசு
- 4 கஃசு – 1 பலம்
-
# தமிழ் எண்கள்

## அளவைகள்

### பண்டங்கள் நிறுத்தல்

- 32 குன்றிமணி – 1 வராகனெடை
- 10 வராகனெடை – 1 பலம்
- 40 பலம் – 1 வீசை
- 6 வீசை – 1 தூலாம்
- 8 வீசை – 1 மணங்கு
- 20 மணங்கு – 1 பாரம்
# தமிழ் எண்கள்

## அளவைகள்

### முகத்தல் அளவு

- 5 செவிடு – 1 ஆழாக்கு
- 2 ஆழாக்கு – 1 உழக்கு
- 2 உழக்கு – 1 உரி
- 2 உரி – 1 படி
- 8 படி – 1 மரக்கால்
- 2 குறுணி – 1 பதக்கு
- 2 பதக்கு – 1 தூணி
# தமிழ் எண்கள்

## அளவைகள்

### பெய்தல் அளவு

- 300 நெல் – 1 செவிடு
- 5 செவிடு – 1 ஆழாக்கு
- 2 ஆழாக்கு – 1 உழக்கு
- 2 உழக்கு – 1 உரி
- 2 உரி – 1 படி
- 8 படி – 1 மரக்கால்
- 2 குறுணி – 1 பதக்கு
- 2 பதக்கு – 1 தூணி
- 5 மரக்கால் – 1 பறை
- 80 பறை – 1 கரிசை
- 48 96 படி – 1 கலம்
- 120 படி – 1 பொதி
# தமிழ் எண்கள்

## ஆயிர அடுக்கு முறைமை

தமிழர் ஆயிர அடுக்கு முறைமையைப் பின்பற்றி எண்களுக்குப் பெயரிட்டு வழங்கிவந்தனர். எண் குறியீட்டில் 84,000,000 யோனி ஆண்டுகள் என்பதனைப் பெரியபுராணம் *யோனி எண் பத்து நான்கு நூறு ஆயிரத்து அதனுள்* என்று குறிப்பிடுவது காண்க. இது ஆங்கில முறையில் 1,000,000,000,000 டிரிலியன், 1,000,000,000 பில்லியன் என எண்ணுவது போன்றதாகும்.
# இரட்டை நகரம்

**இரட்டை நகரங்கள்** *(Twin towns)* அல்லது **நட்பு நகரங்கள்** அல்லது **சகோதரி நகரங்கள்** என்பன மானிடத் தொடர்பு மற்றும் கலாச்சார ஒற்றுமை உருவாகும் நோக்கில் இணை சேர்க்கப்பட்ட வெவ்வறு நாட்டில் உள்ள நகர் அல்லது மாநகர்கள் ஆகும். பழைய சோவியத்தில் இரட்டை நகரங்கள் சகோதர நகரங்கள் என்று அழைக்கப்படும்.  
நகரங்களை இரட்டையாக்கும் பழக்கம் ஐரோப்பியக் கண்டத்திலேயே பெரிதும் வழக்கத்தில் உள்ளது. இரண்டாம் உலகப்போருக்குப் பின்னர் ஐரோப்பிய நாடுகள் ஒன்றையொன்று புரிந்து கொள்வதற்கு இந்த இரட்டையாக்குதல் பயன்பட்டது.
# இரட்டை நகரம்

## இந்தியாவில்

தமிழகத்தின் தலைநகரான சென்னை 5 பெருநகரங்களுடன் இரட்டையாக்கப்பட்டுள்ளன. அவை,  
| நாடு | நகரம் | மாநிலம்/மாகாணம் | வருடத்திலிருந்து |  |
| --- | --- | --- | --- | --- |
| ரசியா | வோல்கோகிராட் | ஓல்கோகிராட் ஓபிளாசுடு | 1966 |  |
| ஐக்கிய அமெரிக்கா | டென்வர் | கொலராடோ | 1984 |  |
| ஐக்கிய அமெரிக்கா | சான் அன்டோனியோ | டெக்சாசு | 2008 |  |
| மலேசியா | கோலாலம்பூர் | கூட்டாட்சிப் பகுதி | 2010 | } |
# குவர்ட்டி

**குவர்ட்டி** *(QWERTY)* என்பது சில தட்டச்சுக்கருவிகள், கணினி விசைப்பலகை மற்றும் செல்லிடப் பேசி விசைப்பலகைகளில் ஆங்கில எழுத்து விசைகள் அமைந்திருக்கும் விதம் ஆகும். குவர்ட்டி என்பது Q-W-E-R-T-Y எனும் 6 ஆங்கில எழுத்துக்களைக் குறிக்கிறது. இந்த எழுத்துக்கள் இடமிருந்து வலமாய் வரிசையாய் அமைந்திருப்பதால் இப்பெயர் பெற்றது.  
குவர்ட்டி வடிவமைப்பு கிறிசுடோஃபர் ஷோல்ஸ் (Christopher Sholes) என்பவாரால் 1874 ஆம் ஆண்டு காப்புரிமையிடப்பட்டு அதே ஆண்டு இ. ரெமிங்க்டன் மற்றும் மகன்களுக்கு (E. Remington and Sons) விற்கப்பட்டது.
# குவர்ட்டி

## வரலாறு

முதன் முதலில் தட்டச்சுக் கருவிகளில் அகரவரிசையில் தான் எழுத்துகள் அமைந்திருந்தன. எனினும் பயனர்கள் பழகப் பழக அவர்களின் வேகம் அதிகரித்து விசைகளுடன் இணைக்கப்பட்டிருந்த கம்பிகள் சிக்க ஆரம்பித்தன. ஜேம்சு டென்சுமோர் என்பவர் அளித்த ஆலோசனைப்படி கிறிஸ்டோஃபர் குவர்ட்டி முறையை உருவாக்கினார். எனவே குவர்ட்டி முறை தட்டச்சு வேகத்தைக் குறைக்கவே உருவாக்கப்பட்டது என சிலர் கூறுகின்றனர்.
# மேட்ரிக்சிசம்

**மேட்ரிக்சிசம்** *(Matrixism)* அல்லது **ஒருமையின் பாதை** என்பது **தி மேட்ரிக்ஸ்** *(The Matrix)* எனும் ஆங்கிலப்படத்தை அடிப்படையாகக் கொண்டு துவங்கப்பட்ட ஒரு புதிய சமயம் ஆகும்.  
இது 2004 ஆம் ஆண்டு சிலரால் துவங்கப்பட்டது. .
2005 ஆம் ஆண்டு இதற்கு 300 உறுப்பினர்கள் சேர்ந்தனர்.
தற்சமயம் இதற்கு 16,000 எண்ணிக்கைக்கும் அதிகமான உறுப்பினர்கள் உள்ளனர்.  
மேட்ரிக்சிசம் ஓர் இணைப்பு மதம் ஆகும். அதாவது இது எல்லா மதங்களையும் இணைக்க கூடியது. மேட்ரிக்ஸ் படமே இம்மதத்தினரின் மறைநூல் அதாவது முதல் நூல் ஆகும். இம்மதத்தவரின் குறியீடு படத்தில் காட்டப்பட்டுள்ள சிவப்பு நிற சப்பானிய எழுத்து ஆகும்.
# மேட்ரிக்சிசம்

## விதிகள்

இம்மதம் நான்கு விதிகளைக் கொண்டது. அவை:
1. ஒருமை எனும் தீர்க்கதரிசனத்தை நம்புவது
1. மனவிரிவாக்க மருந்துகளைப் பயன்படுத்துவது புனிதமானது
1. உலகின் ஒப்பியல் தன்மையைப் புரிந்து கொள்வது
1. உலகின் ஏதேனுமொரு மதக்கொள்கைகளின் படி நடப்பது
# மேட்ரிக்சிசம்

## புனிதநாட்கள்

மேட்ரிக்சிச மதத்தவருக்கு ஏப்ரல் 19 புனிதநாள் ஆகும். இது பைசைக்கிள் தினம் (LSD முதன்முதலாகப் பயன்படுத்தப்பட்ட நாள்) என்றழைக்கப்படுகிறது.
# கணக்கர் (இலக்கியம்)

கணக்கை எழுதுவோர் **கணக்கர்** எனப்பட்டனர். பல்வேறு வகைப்பட்ட கணக்கர்களைப் பற்றி இலக்கியங்கள் எடுத்துரைக்கின்றன. அவற்றுள் சில கணக்கர்கள்
1. ஓலைக் கணக்கர்
1. நாழிகைக் கணக்கர்
1. மந்திரக் கணக்கர்
1. சமயக் கணக்கர்
1. அமயக் கணக்கர்
1. ஆசிரியக் கணக்கர்
1. பெருங்கணக்கர்
1. கணக்கியல் வினைஞர்
1. காலக்கணிதர்
1. ஆயக்கணக்கர்
1. வேட்டுவக் கணக்கர்  
வானியல் கணக்குகளைக் கணக்கிட்டவர்கள் **நாழிகைக் கணக்கர்** என்று அழைக்கப்பட்டனர். இதை “வானோக்கிக் காலக் கணக்கை அறிந்தனர் நாழிகைக் கணக்கர்” என குறுந்தொகை (261: 6-7) தெரிவிக்கிறது. அப்பொழுதளந்தறியும் பொய்யா மாக்கள் குறுநீர்க் கன்னல் என்ற கருவியைப் பயன்படுத்தினர்.(முல்லை 55-58, அகம் 43-6, மதுரை கா 670-71) அதனால் இந்தக் கணக்கர்கள் யாமத்தைக் கணக்கிட்டுக் கூறினர். நாழிகை கொண்டு யாமத்தையும், ஆண்டுகளை எண்ணி ஊழியையும் கணக்கிட்டனர் என்பதை மணிமேகலை, நாண்மணி ஆகியவை மூலம் அறிந்து கொள்ள் முடிகிறது.
வேட்டுவ கணக்கர் காலத்தை அளக்கும் சோழி பிரசன்னம், குறி சொல்லுதல், ஆட்சிமுறை பற்றிய வழிகளை சொல்லித்தந்து வேட்டுவ மக்களின் வாழ்க்கை தரத்தை உயர்த்தினர். பல்வேறு காலகட்டத்தில் எதிரி நாட்டு மன்னர்களும் இவர்களிடம் கப்பம் செலுத்திய குறிப்புகளும் உள்ளன.
# மண் பழுப்புக்கரி

**மண் பழுப்புக்கரி** (*Peat coal*) என்பது தொல்லுயிர் எச்சங்களில் இருந்து உருவாகும் திண்ம எரிபொருள் ஆகும். இது தரைப்பரப்பின் கீழே தோண்டப்படும் சுரங்கங்கள் அல்லது குழிகள் போன்றவற்றின் வாயிலாக வெளிக்கொணரப்படுகிறது. பெரும்பாலும் கரி மற்றும் ஐதரோகாபன்களால் ஆன நிலக்கரி கந்தகம் உட்பட்ட பல இதர வேதிப் பொருட்களையும் கொண்டிருக்கும். தொழில் புரட்சியுடன் தொடர்புடைய நிலக்கரி ஒரு முக்கியமான எரிபொருளாகும்.
# 1992 இந்தியக் குடியரசுத் தலைவர் தேர்தல்

இந்தியக் குடியரசின் **பத்தாவது குடியரசுத் தலைவர் தேர்தல் 1992** ல் நடைபெற்றது. சங்கர் தயாள் சர்மா வெற்றிபெற்று குடியரசுத் தலைவரானார்.
# 1992 இந்தியக் குடியரசுத் தலைவர் தேர்தல்

## பின்புலம்

ஜூலை 24, 1992ல் இந்தியாவின் பத்தாவது குடியரசுத் தலைவர் தேர்தல் நடத்தப்பட்டது. 1987-92 காலகட்டத்தில் குடியரசுத் தலைவராக இருந்த ரா. வெங்கட்ராமன் மீண்டும் போட்டியிடவில்லை. துணைக் குடியரசுத் தலைவர் சங்கர் தயாள் சர்மா ஆளும் இந்திய தேசிய காங்கிரசுக் கட்சியின் வேட்பாளராக நிறுத்தப்பட்டார். அவருக்கு சிபிஎம், அரியானா விகாஸ் பரிசத் போன்ற கட்சிகளும் ஆதரவளித்தன. அவருக்கு எதிராக பாரதிய ஜனதா கட்சி, ஜனதா தளம்/தேசிய முன்னணி ஆகிய கட்சிகள் இந்தியாவின் வட கிழக்கு மாநிலங்களைச் சேர்ந்த பழங்குடியினரான ஜி. ஜி. சுவெல்லை வேட்பாளாராக்கின. இவர்களைத் தவிர வழக்கறிஞர் ராம் ஜெத்மலானி, காக்கா ஜோகீந்தர் சிங் ஆகியோரும் சுயேட்சை வேட்பாளர்களாகப் போட்டியிட்டனர். சங்கர் தயாள் சர்மா 65 % வாக்குகள் பெற்று வெற்றி பெற்றார்.
# 1992 இந்தியக் குடியரசுத் தலைவர் தேர்தல்

## முடிவுகள்

ஆதாரம்:  
| வேட்பாளர் | பெற்ற வாக்குகள் |
| --- | --- |
| சங்கர் தயாள் சர்மா | 6,75,864 |
| ஜி. ஜி. சுவெல் | 3,46,485 |
| ராம் ஜெத்மலானி | 2,704 |
| காக்கா ஜொகீந்தர் சிங் | 1,135 |
| **மொத்தம்** | 1,026,188 |
# 1997 இந்தியக் குடியரசுத் தலைவர் தேர்தல்

இந்தியக் குடியரசின் **பதினோராவது குடியரசுத் தலைவர் தேர்தல் 1997** ல் நடைபெற்றது.
கே. ஆர். நாராயணன் 956,290 வாக்குகள் பெற்று வெற்றி பெற்றார். அவரை எதிர்த்து போட்டியிட்ட டி. என் சேசன் 50,631 வாக்குகள் பெற்றார். நாராயணன் இந்தியாவின் தலித் சமூகத்தைச் முதல் குடியரசுத் தலைவர் என்பது குறிப்பிடத்தக்கது.
# 1997 இந்தியக் குடியரசுத் தலைவர் தேர்தல்

## பின்புலம்

ஜூலை 17, 1997ல் பதினோராவது குடியரசுத் தலைவர் தேர்தல் நடத்தப்பட்டது. 1992-97ல் குடியரசுத் தலைவராக இருந்த சங்கர் தயாள் சர்மா மீண்டும் போட்டியிடவில்லை. மாறாக துணைக்குடியரசுத் தலைவர் கே. ஆர். நாராயணன் இந்திய தேசிய காங்கிரசு, ஐக்கிய முன்னணி ஆகியவற்றின் வேட்பாளராகத் தேர்ந்தெடுக்கப்பட்டார். பாரதிய ஜனதா கட்சியும் அவருக்கு ஆதரவளித்தது. அவருக்கு எதிராக முன்னாள் முதன்மைத் தேர்தல் ஆணையர் டி. என். சேஷன் போட்டியிட்டார். அவருக்கு சிவ சேனா கட்சி மட்டும் ஆதரவளித்தது. நாராயணன் எளிதில் வெற்றி பெற்று குடியரசுத் தலைவர் ஆனார்.
# 1997 இந்தியக் குடியரசுத் தலைவர் தேர்தல்

## முடிவுகள்

மூலம்: இந்தியத் தேர்தல் ஆணையத்தின் இணையதளம்  
| மாநிலங்கள் | நாடாளுமன்ற, சட்டமன்ற
உறுப்பினர்கள் எண்ணிக்கை | ஒவ்வொரு வாக்கின் மதிப்பு | கே. ஆர். நாராயணன் (வாக்குகள்) | கே. ஆர். நாராயணன் (மதிப்புகள்) | சேசன் (வாக்குகள்) | சேசன் (மதிப்புகள்) | செல்லாதவை (வாக்குகள்) | செல்லாதவை (மதிப்புகள்) |  |
| --- | --- | --- | --- | --- | --- | --- | --- | --- | --- |
| நாடாளுமன்ற உறுப்பினர்கள் | 776 | 708 | 676 | 478,608 | 26 | 18,408 | 32 | 22,656 |  |
| ஆந்திரப் பிரதேசம் | 294 | 148 | 254 | 37,592 | 9 | 1,332 | 17 | 2,516 |  |
| அருணாச்சலப் பிரதேசம் | 60 | 8 | 56 | 448 | 0 | 0 | 3 | 24 |  |
| அசாம் | 126 | 116 | 110 | 12,760 | 5 | 580 | 1 | 116 |  |
| பீகார் | 324 | 174 | 285 | 49,590 | 8 | 1,392 | 15 | 2,610 |  |
| கோவா | 40 | 20 | 35 | 700 | 2 | 40 | 3 | 60 |  |
| குஜராத் | 182 | 147 | 156 | 22,932 | 11 | 1,617 | 7 | 1,029 |  |
| அரியானா | 90 | 112 | 77 | 8,624 | 3 | 336 | 6 | 672 |  |
| இமாச்சலப் பிரதேசம் | 68 | 51 | 63 | 3,213 | 0 | 0 | 2 | 102 |  |
| சம்மு காசுமீர் | 87 | 72 | 74 | 5,328 | 1 | 72 | 4 | 288 |  |
| கர்நாடகா | 224 | 131 | 191 | 25,021 | 13 | 1,703 | 11 | 1,441 |  |
| கேரளா | 140 | 152 | 135 | 20,520 | 0 | 0 | 2 | 304 |  |
| மத்தியப் பிரதேசம் | 320 | 130 | 296 | 38,480 | 9 | 1,170 | 13 | 1,690 |  |
| மகாராட்டிரம் | 288 | 175 | 173 | 30,275 | 96 | 16,800 | 1 | 175 |  |
| மணிப்பூர் | 60 | 18 | 52 | 936 | 4 | 72 | 0 | 0 |  |
| மேகாலயா | 60 | 17 | 43 | 731 | 10 | 170 | 4 | 68 |  |
| மிசோரம் | 40 | 8 | 34 | 272 | 2 | 16 | 0 | 0 |  |
| நாகலாந்து | 60 | 9 | 55 | 495 | 2 | 18 | 0 | 0 |  |
| ஒரிசா | 147 | 149 | 132 | 19,668 | 0 | 0 | 9 | 1,341 |  |
| பஞ்சாப் | 117 | 116 | 106 | 12,296 | 1 | 116 | 7 | 812 |  |
| ராஜஸ்தான் | 200 | 129 | 174 | 22,446 | 4 | 516 | 12 | 1,548 |  |
| சிக்கிம் | 32 | 7 | 31 | 217 | 0 | 0 | 0 | 0 |  |
| தமிழ்நாடு | 234 | 176 | 229 | 40304 | 2 | 352 | 2 | 352 |  |
| திரிபுரா | 60 | 26 | 59 | 1534 | 0 | 0 | 0 | 0 |  |
| உத்தரப்பிரதேசம் | 425 | 208 | 377 | 78,416 | 24 | 4,992 | 7 | 1,456 |  |
| மேற்கு வங்கம் | 294 | 151 | 272 | 41,072 | 5 | 755 | 4 | 604 |  |
| தில்லி | 70 | 58 | 58 | 3,364 | 3 | 174 | 8 | 464 |  |
| புதுச்சேரி | 30 | 16 | 28 | 448 | 0 | 0 | 1 | 16 |  |
| **மொத்தம்** | **4,848** | **3,232** | **4,231** | **956,290** | **240** | **50,631** | **171** | **22,656** | } |
# 2002 இந்தியக் குடியரசுத் தலைவர் தேர்தல்

இந்தியக் குடியரசின் **பன்னிரெண்டாவது குடியரசுத் தலைவர் தேர்தல் 2002** ல் நடைபெற்றது. அப்துல் கலாம் வெற்றி பெற்று இந்தியக் குடியரசுத் தலைவர் ஆனார்.
# 2002 இந்தியக் குடியரசுத் தலைவர் தேர்தல்

## பின்புலம்

ஜூலை 14, 2002ல் பன்னிரெண்டாவது குடியரசுத் தலைவர் தேர்தல் நடத்தப்பட்டது. 1997-2002ல் குடியரசுத் தலைவராக இருந்த கே. ஆர். நாராயணன் ஆரம்பத்தில் மீண்டும் போட்டியிட விருப்பம் தெருவித்தார். இந்திய தேசிய காங்கிரசு முதலான எதிர்கட்சிகள் அவருக்கு ஆதரவளித்தன. ஆனால் ஆளும் தேசிய ஜனநாயகக் கூட்டணி இதற்கு இசையவில்லை. பாரதிய ஜனதா கட்சி மற்றும் பிரதமர் அடல் பிகாரி வாச்பாய்க்கும் நாராயணனுக்கும் இடையே அவ்வளவு இணக்கமான உறவு இல்லாமையே இதற்குக் காரணம். எனவே நாராயணனை மீண்டும் குடியரசுத் தலைவர் வேட்பாளாராக்க பாஜக கூட்டணி மறுத்துவிட்டது. ஆனால் அவர் எதிர்க்கட்சிகளின் ஆதரவுடன் போட்டியிட்டால் வாக்காளர் குழுவில் யாருக்கு ஆதரவு அதிகம் என்பது தெளிவாக இல்லாத நிலையில் தோல்வியடய தெ.ஜ கூட்டணி விரும்பவில்லை. எனவே எதிர்க்கட்சிகளுடன் கலந்தாலோசித்து ஒரு பொது வேட்பாளரைத் தேர்ந்தெடுக்கும் முயற்சிகளில் இறங்கியது. துணைக் குடியரசுத் தலைவர் கிருஷண் காந்த், முன்னாள் மகாராஷ்டிரா ஆளுனர் பி. சி. அலெக்சாந்தர் ஆகியோரது பெயர்கள் முன்வைக்கப்பட்டன. ஆனால் இவர்கள் அனைத்து தரப்பினரும் ஏற்றுக்கொள்ளத் தக்கவர்களாக அமையவில்லை. இறுதியில் முன்னாள் தேசிய அறிவியல் மற்றும் தொழில்நுட்ப ஆலோசகரும், இந்தியாவின் “ஏவுகணை மனிதர்” என்று அறியப்பட்ட அப்துல் கலாம் தே.ஜ கூட்டணி வேட்பாளராக அறிவிக்கப்பட்டார். காங்கிரசும் இத்தெரிவுக்கு இசைந்தது. ஆனால் சிபிஐ, சிபிஎம் முதலான இடதுசாரிக் கட்சிகள் அவரை ஏற்றுக் கொள்ளவில்லை. அவரை எதிர்த்து இந்திய தேசிய ராணுவத்தின் தளபதிகளில் ஒருவரான கேப்டன் லட்சுமி சாகலை வேட்பாளராக்கினர். தேர்தலில் கலாம் எளிதில் வென்று குடியரசுத் தலைவரானார்.
# 2007 இந்தியக் குடியரசுத் தலைவர் தேர்தல்

இந்தியக் குடியரசின் **பதிமூன்றாவது குடியரசுத் தலைவர் தேர்தல் 2002** ல் நடைபெற்றது. பிரதீபா பாட்டீல் வெற்றி பெற்று இந்தியக் குடியரசுத் தலைவர் ஆனார். இவர் இந்தியாவின் முதல் பெண் குடியரசுத் தலைவர் என்பது குறிப்பிடத்தக்கது.